Grobogan yeh ho

Grobogan Yeh Ho pinaka silih tunggil grobogan sane wenten ring Kabupatén Tabanan. Lianan ring Bali Utara, ring Kabupaten Tabanan taler wenten grobogan sane durung kauningang kawentenannyane sane taler maduwe kabecikang miwah keindahan palemahannyane lan cocok karawuhang. Grobogan Yeh Hoo mka grobogan sane genahnyane nampek ring wawidangan Jatiluwih Rice Terraces. Grobogan Yeh Hoo (Ho) ketah taler kauningang antuk aran grobogan Giri Kusuma. Grobogan puniki wenten ring Jalan Batu Lueih, Banjar Gunung Sari Umah Kayu, Desa Jatiluwih Tabanan, Penebel, Tabanan Bali. Genah puniki ketah kauningayang antuk keindahan carik terasering sane linggah antuk ungkurnyane Gunung Batukaru.

Grobogan Yeh Ho niki nenten sepopuler carik berundak Jatiluwih, kawentenan grobogan niki sampun wenten saking nguni lan kawentuk olih alam, lan sane mangkin dados genah rekreasi alam menarik sane wawu kauningayang. Para jana miwah para wisatawane akeh sane sane nenten uning ri kawentenan grobogan puniki, yadiastungenahnyane strategis ring silih tunggil wawidangan objek wisata populer di Bali, santukan genahnyane mengkeb ring sisi tegalan krama manadosang durung sida kauningang saking wisatawan sane rauh ring wawidangan pariwisata Jatiluwih.

Grobogan Yeh Ho tegehnyane kirang langkung 8 meter, sakemaon akeh yehnyane deras, mawit saking mata air pegunungan, manadosang yehnyane ening, nyingak pesona indah grobogan niki, iraga taler sida manjus miwah mameman ngrasayang segarnyane yeh pagunungan. Saking genah parkir kendaraan, iraga nuunin jig-jigan, kirang langkung 5 menit nuju ring genah inucap, selami ring margi iraga sida nyingakin keluwihan pemandangan sane wenten ri ng samping margi. Silih tunggil genah sane becik ring para krama miwah wisatawan punika taler ring alit-alite.

 Pustaka 

Kategori:Kabupatén Tabanan
Kategori:Grobogan ring Bali
Kategori:Genah wisata ring Bali